Tokelau
Tokelau je arhipelag kojeg čine tri polinezijska ostrva u Pacifiku, pod suverenitetom Novog Zelanda. Tokelau je do 1889. bila britanska kolonija, da bi tada postala dijelom kolonije ostrva Gilbert i Elis. Tokelau je 1925. potpao je pod administraciju Novog Zelanda. U posljednje vrijeme, Tokelau teži statusu slobodne asocijacije sa Novim Zelandom (kao Kukova ostrva i Niue). Referendum o tome je održan 13. februara 2006., ali nije uspio. Ostrva su: Atafu, Nukunonu, i Fakaofo. Na svakom od njih postoji po jedno selo. Stanovništvo se, pored proizvodnje kopre i izdavanja poštanskih maraka, uglavnom izdržava donacijama sa Novog Zelanda.